Source: https://vaisamar.wordpress.com/2013/02/26/iarasi-despre-justitie-in-varianta-ei-putreda-si-necurata/
Timestamp: 2016-12-03 23:49:00+00:00
Document Index: 11127495

Matched Legal Cases: ['CSM ', 'CSM ', 'CSM ', 'CSM ', 'CSM ', 'CSM ', 'CSM ', 'CSM ', 'CSM ', 'CSM ']

Iarăși despre justiție în varianta ei putredă și necurată | Vaisamar
Iarăși despre justiție în varianta ei putredă și necurată	Posted by Vaisamar under Eterna şi fascinanta Românikă [13] Comments Vremile și-au ieșit iarăși din matcă.
Ceva e putred, foarte putred, în modul în care s-a făcut revocarea a doi magistrați din CSM (Cristian Danileț și Alina Ghica).
Dan Tăpălagă are dreptate să spună că noile involuții din justiție au un aer bizar, absurd, kafkian.
Intestinele justiției române au intrat într-o stare de revoltă. De ce oare? Ce anume din dieta de dată mai recentă nu-i priește și nu-i pică tocmai bine la stomac acestui pururea dispeptic numit justiția română?
Mai jos fragmente dintr-un text care merită citit integral (AICI).
Inca o victorie revolutionara
Starea de azi din justitie seamana cu procesul kafkian: doi judecatori sunt revocati de colegii lor din forul suprem al magistratilor (CSM) fara sa stim clar ce li se imputa, in timp ce un al treilea, desi este cercetat penal, vorbeste vioi in asentimentul celorlalti. Revocatii Alina Ghica si Cristi Danilet au facut, de bine de rau, ceva pentru sistem dar trebuie sa plece. In schimb, Adrian Neacsu poate ramane in CSM desi este acuzat de fals si abuz in serviciu. Liderii revolutiei robelor au uitat sa-i ceara colegului cu dosar penal sa elibereze locul. Lupta lor este, de fapt, impotriva basistilor din justitie, nu impotriva penalilor. Cui foloseste razmerita lor? Basistilor, nu. Ar fi cazul sa ne amintim de unde a inceput toata nebunia si cum s-a dezvoltat. Pe 4 ianuarie a fost aleasa Oana Schimdt Haineala la sefia CSM, fiind primul procuror votat in aceasta functie. Asociatia Magistratilor din Romania (AMR) si ministrul justitiei, Mona Pivniceru, au acuzat pretinse ilegalitati in procesul de vot si au contestat dreptul unui procuror de a ajunge sef peste magistrati, adica si peste judecatori. In presa, in special la Antena 3, a inceput o intreaga campanie de demonizare a procurorilor, s-au facut apeluri la rascoala. Gaz pe foc au turnat unii judecatori, acuzand pretinse abuzuri comise de tandemul Alina Ghica – Oana Schimdt Haineala. Judecatorului Cristi Danilet i s-a reprosat ca a votat un procuror.
Pe scurt, intr-o tara normala, nu trebuia sa se ajunga aici. De ce? Cum s-a mai tot spus: alegerea unui procuror in fruntea CSM este perfect legala iar judecatorii nu pot fi trasi totusi la raspundere pentru modul cum au votat. Apoi, orice decizie de revocare, fiind o santiune grava, ar trebui solid motivata, mai ales ca vine din partea unor magistrati. Insa caracterul artificial al revoltei sistemului s-a vazut limpede in momentul convocarii adunarilor generale. Acele instante unde s-a decis revocarea judecatorilor Alina Ghica si Cristi Danilet din CSM n-au reusit sa formuleze acuzatii concrete impotriva lor, ci si-au bazat actiunile de revocare pe lozinci de tipul „nu ne mai reprezinta”.
In tot acest timp, judecatorii vizati de revocare au devenit iarasi tinta unor furibunde atacuri la persoana. Antena 3 a profitat din plin de disensiunile din sistem, Dan Voiculescu numarandu-se printre marii beneficiari unei eventuale prabusiri a intregului edificiu de justitie, recladit cu greu in ultimii ani pe baze independente.
Inutila insistenta unor membri CSM (Livia Stanciu si Daniel Morar) de a solicita, in timpul sedinte de marti, motive concrete care stau la baza deciziilor de revocare. Desi au intrebat in repetate randuri care sunt motivele concrete ale revocarii celor doi, au primit un singur raspuns: asa au decis 1600 de judecatori. Ingrijorator precedent pentru niste magistrati, acela de a accepta in masa domnia arbitrariului si a bunului plac, nu a legii.
Votul masiv in favoarea revocarii celor doi judecatori (14 la 4 in cazul Danilet, 11 la 7 in cazul Ghica) arata ca in CSM nu mai exista o majoritate reformista. S-a vazut la dezbaterile de marti: singurii care s-au mai luptat pentru un strop de ratiune au fost presedinta Inaltei Curti, Livia Stanciu si procurorul general, Daniel Morar. In schimb, delirul a cuprins sistemul. Mai multe instante din tara au amenintat cu greva, intrand cu intarziere in sedinte, sub conditia revocarii imediate a celor doi. O actiune periculoasa, la limita dinamitarii statului. Asociatia Magistratilor (mai exact Viorica Costiniu si Mona Pinvniceru) n-au stat cu mainile in san.
Justitia este ultimul bastion, ultima reduta care trebuie cucerita in revolutia penalilor. Pentru asta, a trebuit declansata si o mica revolutie a robelor. Astazi, revolutia penalilor a mai facut un pas important spre victoria finala.
Pe post de incheiere, un citat relevant dinVocea Rusiei, desi nu are legatura cu textul de mai sus: Sofia a fost prima randunica a primaverii europene, ramane de vazut cand vor inflori ghioceii de la Bucuresti.
13 Răspunsuri to “Iarăși despre justiție în varianta ei putredă și necurată”
valimagicflash Says:	26 Februarie 2013 at 7:14 pm Mi-as dori sa il cunosc pe Dan Tapalaga. Asa, fata in fata. Ori ca si vecin de palier. Cine stie, poate are dreptate….
Răspunde	Vaisamar Says:	26 Februarie 2013 at 7:21 pm De ce „poate”? De ce nu „sigur”?
Răspunde	valimagicflash Says:	26 Februarie 2013 at 7:58 pm Daca e „sigur”, atunci suntem de plans. Toti.
Răspunde	valimagicflash Says:	26 Februarie 2013 at 8:03 pm Cu cea mai mare dragoste si respect ce ti-o port as vrea sa citesti „O cheama Dorina”. Mai ales sfarsitul…
Nu sunt profund, doar am scris asta cu gandul la tine, la Ciprian Terinte, etc.
Cine vorbeste mai mult ,ajunge sa aiba si dreptatea cu timpul.
Răspunde	valimagicflash Says:	27 Februarie 2013 at 12:56 pm Iarasi eu. Nu te supara, imprejurarile in care am ajuns la aceste pareri ale mele sunt foarte subiective. Am vrea cu totii sa spunem lucruri interesante, de capatai insa ne ies (imi ies) doar nimicuri. Inca mai tin partea vecinilor mei in disputele lor dandu-le dreptate doar pentru ca ii iubesc si ca sunt mai aproape. Este ca si cum am scrie pe nisip cu degetul si asteptam sa nu se mai stearga niciodata.
Răspunde	horvathliviu Says:	28 Februarie 2013 at 1:43 am Iti respect deciziile politice dragul meu prieten, insa Danilet era fara doar si poate sluga lui Basescu si prietin cu Macovei, judecatoarea comunista pusa pe reforme. Acel telefon cu mesajele lui bizare a sefei lui Danilet, cu un limbaj de mahala, este o dovada ca Danilet si echipa lui faceau tarasenii si nedreptati in CSM. Nu e ok ca acestia sa fie afiliati politic, si nu e in ordine ca sa voteze aiurea, la comanda politica, si nu-n secret precum legea spune. Acum o tara intreaga stiu ce tarasenii au facut, eu cred din toata inima ca s-a facut dreptate prin inlaturarea lor din CSM!
Răspunde	Vaisamar Says:	28 Februarie 2013 at 9:51 am Liviu, eu nu iau niciun fel de decizii politice, fiindcă nu sunt om politic. Așadar, respectul tău rămâne fără obiect.
Țara în care cineva e exclus din CSM fiindcă e „sluga lui Băsescu” și „prieten cu Macovei” e țara lui Papură Vodă, aceeași în care oamenii sunt promovați fiindcă sunt „prieteni cu primul plagiator al țării” și „amici la toartă cu primul insomniac al țării”. Oamenii trebuie demiși cu motive întemeiate, legal, nu fiindcă ne sunt sau nu antipatici.
Faptul că un membru CSM anchetat de abuz de putere este în continuare acolo, iar doi membri sunt suspendați fără motiv (cele două invocate de tine sunt nonmotive) arată în mod clar „de ce e România altfel”.
Îți recomand călduros cartea cu interviurile luate de Dan Tăpălagă lui Daniel Morar, „sluga lui Macovei”. O să vezi cam ce performanțe avea DNA în vremea lui Năstase și ce performanțe a avut după.
Răspunde	horvathliviu Says:	28 Februarie 2013 at 10:20 am Ma refeream la scris,la ceea ce scri si sustii,cand vorbeam de politica. Tot asa pot sa spun ca tara in care cineva e pus in CSM sau numit in Curtea Suprema doar fiindca „I’ll are pe nasu-n suflet” , e tara lui Papura Voda. Avem o democratie dentranzitie de 20 de ani fiindca e coruptie de la vladica la opinca. Nastase a fost varat la parnaie doar sa fie un exemplu pentru pestii mari, fara probe la dosar. Asa pot fi varat eu si tu, nu traim intr-o tara de drept. A avut performante in vanarea adversarilor politici, asta nu mai numesc performanta Manu, asta e vanatoare.
Răspunde	Vaisamar Says:	28 Februarie 2013 at 10:55 am De unde ai aflat că Năstase a fost vârât la pârnaie fără probe la dosar?!
Au existat mii de martori care au fost audiați și care au declarat că au transportat materiale electorale ca parte a acestei operațiuni de strângere ilegală de fonduri pentru campanie. Citește cartea de interviuri cu Daniel Morar și „Eu votez DNA”.
Apropo: ce surse de informare ai tu? Televiziuni sau presa scrisă?
Vaisamar Says:	28 Februarie 2013 at 11:22 am „Ne oripilam ca prostii ca ditamai adunarile judecatoresti au votat in traditionalul spirit de turma (desi, totusi, vreo 300 de judecatori s-au pronuntat impotriva), ca au incalcat legea, neoferind niciun argument pentru revocarea lui Danilet si Ghica, sau ca un indivizi precum Neacsu si Dumbrava, urmariti penal si grave probleme de integritate, ciripesc fara jena despre independenta justitiei si rolul acesteia in societate.”
http://www.romanialibera.ro/opinii/comentarii/mazilirea-lui-danilet-si-ghica-din-csm-reforma-a-decedat-294695.html
horvathliviu Says:	28 Februarie 2013 at 12:24 pm http://www.catavencii.ro/Au-mai-picat-doi-stilpi-ai-democratiei-de-ograda-serviciile-ultima-reduta_0_7384.html
Articolul ăsta spune altceva, Emanuel.
Vaisamar Says:	28 Februarie 2013 at 12:46 pm Nu pricep ce spune articolul ăsta. Dar pricep ce nu spune: anume că un judecător penal din CSM e lăsat să stea acolo, în vreme ce personaje care au pledat apăsat pentru independența justiției sunt îndepărtate fără motiv, în urma unei isterii generale a magistraților.
Noi propunem, voi citiţi…dacă doriţi (7) | Aradul Evanghelic Says:	13 Martie 2013 at 12:28 pm […] De la Emanuel Conţac am reţinut titlurile: Note de lectură pe marginea „Parabolelor” lui Andrei Pleșu (I), Note de lectură pe marginea „Parabolelor” lui Andrei Pleșu (II), Note de lectură pe marginea „Parabolelor” lui Andrei Pleșu (III), Un vis devenit realitate: catalog online pentru Biblioteca ITP şi Iarăși despre justiție în varianta ei putredă și necurată. […]
26 Februarie 2013 at 7:00 pm